Бултрасите към Митов: Ето ти метла, измети се сам! - Труд
Събота 08.08.20 / 18:02
Събота / 08.08.2020 / 18:02
Бултрасите към Митов: Ето ти метла, измети се сам!
По думите на известен пловдивски писател дори "дебилен кашалот" трудно би издържал на психоатаките, на които още с появата си на базата в Коматево бе подложен Николай Митов. А славата на треньора е като на голям непукист.
Ето само част от репликите към Митов: "Махай се, говедо!", "Ето ти метла, измети се сам", "Ще бъде тероризиран на стадиона и извън него", "Ще те плюем, обиждаме и целим с каквото имаме под ръка", "В "Ботев" място за говеда като теб няма", "Ти си футболно недоразумение"...
Феновете от Пловдив още веднъж доказаха, че силно любят и мразят. Митов бе четвъртият кадър на "Левски" след Велислав Вуцов, Николай Костов и Станимир Стоилов, който води "канарчетата" в последните години. Появи се и декларация на обединените фен клубове на "Ботев". "От името на всички организирани привърженици на най-стария клуб в България заявяваме, че лицето Николай Митов не е желано на поста старши треньор", пише в документа.
По всичко личи, че наставникът ще се върне в "Септември", където е на първо място в югозападната "В" група.